Gʻulomjon Rahimov

Gʻulomjon Rahimov -  sovet harbiyi, davlat va siyosat arbobi.

 Biografiyasi 
Gʻulomjon Rahimov 1906-yilning 15-sentabrida Andijonda tugʻilgan. 1928-yildan KPSS (Sovet Ittifoqi Kommunistik partiyasi) aʼzosi hisoblangan.

Rahimov 1921-yildan boshlab mamlakatdagi harbiy, iqtisodiy va ijtimoiy sohalarda faoliyat olib borgan. Jumladan, 1921-1963-yillarda dastlab, Qizil Armiya razvedkasida, keyinchalik, Oʻrta Osiyodagi fuqarolar urushida ishtirok etgan. Shundan soʻng, Toshkent kichik komandirlar bilim yurti kursanti, razvedka vzvod komandiri, eksadron komandiri, Toshkent kichik komandirlar maktabi boshligʻi, Oʻzbekiston SSR Avtomobil transporti xalq komissari (1939—1941-yillarda) vazifalarida ishlagan. Shu bilan birga, Ulugʻ Vatan urushi qatnashchisi, komandir oʻrinbosari, 15-tank korpusi 20-motooʻqchilar brigadasi komandiri, Oʻzbekiston SSR harbiy komissarligi Fargʻona va Toshkent viloyatlari harbiy komissarlik boʻlimi boshligʻi, Oʻzbekiston SSR Goʻsht va sovxozlar vazirliklari boʻlimi boshligʻi, Qirgʻiziston SSRning Frunze viloyati harbiy komissari, Toshkent viloyati Moskva tuman harbiy komissari lavozimida xizmat qilgan.

Gʻulomjon Rahimov 1973-yilda Toshkent shahrida vafot etgan.

 Havolalar 

 Rahimov Gʻulomjon // Oʻzbek Sovet Ensiklopediyasi [Matn, 14 jild]: 14 jild / tahrir. I. M. Moʻminov. — Toshkent : Oʻzbek Ensiklopediya kengashi va Bosch nashri, 1977. — V.9. — S. 206.

Turkum:Qizil Yulduz ordeni sohiblari
Turkum:Vatan urushi 2-darajali ordeni sohiblari
Turkum:Qizil Bayroq ordeni sohiblari
Turkum:Lenin ordeni sohiblari
Turkum:Toshkentda vafot etganlar
Turkum:1973-yilda vafot etganlar
Turkum:18-fevralda vafot etganlar
Turkum:Andijonda tugʻilganlar
Turkum:1906-yilda tugʻilganlar
Turkum:15-sentabrda tugʻilganlar